**Všeobecne záväzné nariadenie obce Valaská Dubová**

**č. 1/2017**

**o určení výšky dotácie na prevádzku a mzdy na žiaka základnej umeleckej školy, poslucháča jazykovej školy, dieťa materskej školy a dieťa školského zariadenia na rok 2018**

Obecné zastupiteľstvo obce Valaská Dubová vo veciach územnej samosprávy v zmysle § 6 ods. 1 zákona č. 369/1990 Zb. o obecnom zriadení v znení neskorších právnych predpisov, § 6 ods. 2 a ods. 12 písm. d) zákona č. 596/2003 Z. z o štátnej správe v školstve a školskej samospráve a o zmene a doplnení niektorých zákonov v znení neskorších predpisov sa uznieslo na tomto:

**všeobecne záväznom nariadení**

**§ 1**

**Predmet úpravy**

Toto všeobecne záväzné nariadenie určuje výšku dotácie na rok 2018 na prevádzku a mzdy na žiaka základnej umeleckej školy, poslucháča jazykovej školy, dieťa materskej školy a dieťa školského zariadenia, ktoré sú zaradené do siete škôl a školských zariadení na Ministerstve školstva SR.

**§ 2**

**Výška a účel dotácie**

1) Výpočet a určenie výšky dotácie na prevádzku a mzdy na žiaka základnej umeleckej školy, poslucháča jazykovej školy, dieťa materskej školy a dieťa školského zariadenia, ktorých zriaďovateľom je obec je uvedený v prílohe č.1 tohto všeobecne záväzného nariadenia.

2) Na použitie poskytnutej dotácie základnej umeleckej škole, jazykovej škole, materskej škole a školskému zariadeniu sa vzťahuje zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov, zákon č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov.

**§ 3**

**Termín a spôsob poskytnutia dotácie**

Obec poskytne dotáciu zo svojho účtu na účet základnej umeleckej škole, jazykovej škole,

materskej škole a školskému zriadeniu mesačne do 30. dňa príslušného kalendárneho

mesiaca.

**§ 4**

**Záverečné ustanovenia**

1) Obecné zastupiteľstvo obce Valaská Dubová zrušuje doteraz platné všeobecne záväzné nariadenie obce Valaská Dubová o určení výšky dotácie na prevádzku a mzdy na

žiaka základnej umeleckej školy, poslucháča jazykovej školy, dieťa materskej školy a dieťa školského zariadenia.

2) Návrh všeobecne záväzného nariadenia č.1 /2017 schválilo obecné zastupiteľstvo

obce Valaská Dubová na svojom zasadnutí dňa ......................... uznesením č......

3) Toto všeobecne záväzné nariadenie nadobúda účinnosť 1.1. 2018

vyvesené na úradnej tabuli dňa 20.11.2017

zvesené z úradnej tabule dňa

V Valaskej Dubovej 20.11.2016

.............................................

Igor Tulinský

starosta obce